Diari Oficial de la Generalitat Valenciana


Sumari del DOGV 9529, del 08-02-2023 (2023/915)

RESOLUCIÓ de 24 de gener de 2023, de la Universitat de València, per la qual es convoca l'oferta pública de diferents places d'aquest organisme amb contracte laboral a càrrec de diversos projectes de recerca.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9529

Data del DOGV
:   08-02-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/915


Data del document
:   24-01-2023

Organisme emissor
:   Universitat de València

Tipus de document
:   Resolució

Descriptors 

:   * Universitat de València
    * concurs administratiu

RESOLUCIÓ de 24 de gener de 2023, de la Universitat de València, per la qual es convoca l'oferta pública de diferents places d'aquest organisme amb contracte laboral a càrrec de diversos projectes de recerca.  
 [2023/915]  
El Rectorat de la Universitat de València, fent ús de les atribucions que li atribueix l'article 20, en relació amb l'article 2.2 de la Llei orgànica 6/2001, de 21 de desembre, d'universitats, resol:  
Convocar l'oferta pública de diferents places d'aquest organisme amb contracte laboral a càrrec de diversos projectes de recerca, segons figuren en els annexos d'aquesta resolució, d'acord amb les bases següents:  
  
Primera. Normes generals  
1.1. Aquesta oferta té per objecte la selecció de personal per a cobrir diversos llocs de personal laboral per a projectes de recerca mitjançant el sistema de concurs.  
1.2. D'acord amb el que estableix l'article 73 de la Llei orgànica 6/2001, de 21 de desembre, d'universitats, modificada per la Llei 4/2007, de 12 d'abril, la realització d'aquestes proves selectives s'ha d'ajustar al que disposa la legislació vigent per a la funció pública de la Generalitat Valenciana i a la normativa laboral continguda en l'Estatut dels Treballadors i les seues modificacions.  
També hi és aplicable la normativa específica universitària recollida en la Llei orgànica d'universitats, la Llei de la ciència i els Estatuts de la Universitat de València, així com en les bases d'aquesta convocatòria.  
  
1.3. Els processos selectius que es realitzen en cada convocatòria són mitjançant un concurs que consisteix en la valoració dels mèrits i, si és el cas, la realització d'una entrevista.  
1.4. L'adjudicació dels llocs a les persones aspirants que superen aquests processos selectius s'efectua d'acord amb l'ordre de puntuació obtinguda, sempre que reunisquen els requisits que per a cada lloc de treball són exigits i que s'indiquen en l'annex de cada convocatòria.  
1.5. Aquesta convocatòria es publica en el Diari Oficial de la Generalitat Valenciana (DOGV), en el tauler oficial d'anuncis de la Universitat de València, l'adreça electrònica del qual és: https://webges.uv.es/uvtaeweb/vertablonfrontaction.do'filtro=tipo&valor=48&filtrar&grupoNavegacion=0&servicioNavegacion=-1 i en la pàgina web del Servei de Recursos Humans (PAS), secció de PAS Investigació: http://www.uv.es/pasinvest   
La publicació en el DOGV es pren com a referència a l'efecte del còmput de terminis per a la presentació de sol·licituds de participació.  
La resta de les publicacions que es deriven dels actes integrants del procés selectiu es publiquen en el tauler d'anuncis oficial i en la pàgina web del Servei de Recursos Humans (PAS), Secció Investigació.  
  
  
Segona. Requisits generals dels aspirants  
Per a ser admesos, les persones aspirants han de reunir els requisits següents:  
2.1. Tenir la nacionalitat espanyola o tenir la nacionalitat d'un país membre, o ser de qualsevol dels estats en què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta legislació és definida en el Tractat Constitutiu de la Unió Europea. En aquest darrer cas, han de presentar el resguard d'haver sol·licitat la targeta de residència comunitària.  
Així mateix, s'hi poden presentar aspirants amb nacionalitat diferent a la que s'ha esmentat en el paràgraf anterior. En aquest cas, és necessari complir els requisits que estableix la normativa vigent. Qui obtinga l'adjudicació del lloc de treball que s'ofereix ha d'acreditar almenys el permís de treball i de residència en el moment de la contractació.  
2.2. Tenir complerts almenys 16 anys el dia en què acaba el termini de presentació de sol·licituds.  
2.3. Posseir una de les titulacions acadèmiques de les que figuren en l'annex corresponent a la convocatòria que es vulga sol·licitar, o estar en condicions d'obtenir el títol corresponent en la data en què acaba el termini de presentació de sol·licituds.  
En el cas de titulacions obtingudes a l'estranger, s'ha d'estar en possessió de la credencial que n'acredita l'homologació o declaració d'equivalència a Espanya, una fotocòpia de la qual ha d'acompanyar la sol·licitud. Si encara no estan homologades ni se n'ha declarat la equivalència, es pot substituir aquest requisit per l'acreditació d'haver iniciat la tramitació per a la seua homologació, declaració d'equivalència o reconeixement. El contracte es rescindirà si l'autoritat acadèmica competent denega l'homologació. S'ha d'entendre que hi ha denegació quan l'homologació està condiciona al compliment de determinats requisits, mentre que no es complisquen.  
2.4. Si s'exigeix com a requisit un nivell d'idioma, s'utilitza per a la seua avaluació la Taula d'Equivalències d'Acreditació de L2 de la UV, aprovada per Acord del Consell de Govern de 10 de juliol de 2018 (ACGUV 156/2018). No es valoren els cursos d'idiomes, només els nivells adquirits.  
2.5. No patir malaltia ni estar afectat per limitació física o psíquica que siga incompatible amb l'exercici de les corresponents funcions.  
  
2.6. No estar inhabilitat per a l'exercici de funcions públiques, o no haver-estat separat mitjançant expedient disciplinari de qualsevol administració o treball públic. En el cas d'aspirants de nacionalitat no espanyola, han d'acreditar igualment que no estan sotmesos a sanció disciplinària o condemna penal que els impedisca l'accés a la funció pública. Si no tenen aquesta acreditació, han de presentar una còpia de la sol·licitud d'emissió, sense perjudici de la declaració jurada per part de les persones interessades.  
Tots aquests requisits s'han de reunir en el moment en què acaba el termini de presentació de sol·licituds i s'han de mantenir durant el procés selectiu.  
Les persones aspirants són responsables de la veracitat de totes les dades que facen constar en la sol·licitud i en la documentació aportada. En cas de falsedat, se'ls pot exigir la responsabilitat corresponent, sense perjudici, si escau, de la seua exclusió del procés selectiu.  
  
  
Tercera. Sol·licituds  
3.1. Les persones interessades han de reunir els requisits assenyalats en l'annex corresponent a la convocatòria que se sol·licita. Han de presentar la sol·licitud, juntament amb el currículum i els documents que acrediten els mèrits al·legats, obligatòriament a través de la sol·licitud electrònica que la Universitat posa a la seua disposició, l'enllaç a la qual (URL) es publica en la pàgina web de la Secció de Pas Investigació, http://www.uv.es/pasinvest a partir de la publicació d'aquesta resolució en el DOGV.  
Per a emplenar la sol·licitud, la Universitat té a disposició de les persones interessades una guia a la qual es pot accedir a través de l'enllaç: https://go.uv.es/sNh0jds   
Si alguna persona té dificultats a l'hora de realitzar la tramitació electrònica, pot accedir a l'eina de suport TIC de la Universitat de València a través de l'adreça de correu electrònic: ajgrdd@fh.lw. Per a qualsevol altre dubte sobre els detalls d'aquesta convocatòria, es pot contactar amb l'equip de la secció de Gestió d'Investigació del Servei de Recursos Humans PAS mitjançant l'adreça de correu electrònic: jlobylf@gn.va   
3.2. El termini de presentació de les sol·licituds és de deu dies hàbils, comptadors a partir de l'endemà hàbil de la publicació d'aquesta resolució en el Diari Oficial de la Generalitat Valenciana (DOGV).  
  
Quarta. Documentació que cal adjuntar electrònicament  
En el formulari electrònic es requereix que s'adjunte diversa documentació, preferentment en format PDF. Aquesta documentació s'ha d'inserir en les pestanyes i en l'espai reservat per a això. S'ha de fer de la següent manera:  
4.1. En la pestanya quarta s'ha d'inserir el document PDF del títol acadèmic o resguard d'haver abonat els drets d'expedició. En cas de titulacions estrangeres, cal acreditar-ne l'homologació o equivalència corresponent o haver iniciat els tràmits per aconseguir-la.  
  
També s'hi ha d'inserir la resta de documents PDF que acrediten qualsevol altre requisit que s'exigisca en la convocatòria.  
4.2. En la pestanya cinquena s'ha d'inserir el document PDF del DNI, passaport o NIE, aquests dos últims documents només si la persona que es presenta no té la nacionalitat espanyola.  
4.3. També s'hi ha d'inserir el currículum en un document PDF, o un ZIP. Es pot fer servir el model establert en aquest enllaç: http://go.uv.es/F3LCmfj   
No és necessari que els documents adjuntats estiguen degudament acreditats en aquest moment del procediment; n'hi ha prou amb la declaració jurada de la persona interessada sobre l'autenticitat de tot el que s'ha dit en la sol·licitud i en els documents annexats, sense perjudici que en qualsevol moment la comissió o la Universitat puga requerir als aspirants perquè acrediten la veracitat de les circumstàncies i documents aportats i que hagen sigut objecte de valoració.  
  
Quinta. Sistema selectiu  
5.1. El procés selectiu consta d'un concurs que consisteix en la valoració dels mèrits curriculars de les persones aspirants per la comissió avaluadora i, si és el cas, de la realització d'una entrevista.  
Els mèrits es valoren d'acord amb el barem que figura en l'annex corresponent a la convocatòria que se sol·licita. Els mèrits que no s'hagen justificat documentalment dins del termini de presentació d'instàncies, no seran tinguts en compte en la resolució del concurs.  
  
5.2. La comissió pot, si ho considera oportú, realitzar una entrevista a les persones aspirants. El nombre de persones que passen a la fase d'entrevista es determina per criteri de la comissió avaluadora.  
5.3. Finalitzat el procés selectiu, la baremació de les persones aspirants i la proposta de contractació i de formació de la bossa es publica en el tauler d'anuncis de la Universitat de València i en la pàgina web http://www.uv.es/pasinvest   
5.4. L'adjudicació dels llocs convocats es fa per resolució de la gerència, que es publica igualment en el tauler d'anuncis i en la pàgina web esmentats en el punt 5.3. d'aquesta base.  
5.5. La comissió avaluadora pot declarar desert el procediment de selecció en cas que, després de la valoració dels mèrits i, si s'escau, la realització de l'entrevista, el perfil dels candidats millor puntuats no s'ajusta íntegrament al perfil de la plaça i a les necessitats del projecte.  
  
5.6. Les borses de treball que deriven d'aquests processos selectius romandran vigents mentre dure el projecte de recerca per al qual van ser convocats. Les crides a les persones aspirants es fa per l'ordre de la bossa.  
  
Sisena. Comissió avaluadora  
6.1. La comissió avaluadora és la que figura en l'annex corresponent a cada convocatòria.  
6.2. És aplicable als membres d'aquesta comissió el que disposa l'Acord del Consell de Govern de la Universitat de València (ACGUV/303/2021) que aprova el Full de ruta sobre les mesures d'integritat pública, la prevenció i la lluita contra el frau, la corrupció i els conflictes d'interès.  
A aquest efecte, els seus membres han d'emplenar la corresponent declaració d'absència de conflicte d'interessos (DACI), que s'ha d'adjuntar a l'acta de constitució de la comissió i que forma part de l'expedient administratiu. N'hi ha un model normalitzat per la Universitat en la pàgina web: https://links.uv.es/GOo6oAT   
6.3. La comissió és l'encarregada de resoldre tots els dubtes que puguen sorgir en l'aplicació d'aquestes normes i tot allò que s'haja de fer en els casos no previstos.  
6.4. El procediment d'actuació de la comissió s'ha d'ajustar en cada moment al que disposa la Llei 40/2015, d'1 d'octubre, de règim jurídic del sector públic.  
6.5. Per a les comunicacions i qualsevol problema que puga sorgir, la comissió avaluadora té la seu en lloc que s'indica en l'annex corresponent a la convocatòria que se sol·licita.  
  
Setena. Contractació  
7.1. Una vegada hagen acabat els processos selectius derivats d'aquesta convocatòria, els contractes es formalitzen per escrit, per a la qual cosa es fa servir la modalitat contractual més adequada a l'objecte d'aquest entre les que estiguen vigents en el moment d'aquesta formalització.  
7.2. La data d'inici és la que està fixada en la proposta de contractació, en funció de les necessitats dels projectes i sempre que siga viable administrativament.  
7.3. La finalització dels contractes pot ser deguda a qualsevol de les causes previstes en l'Estatut dels Treballadors, o en la resta de legislació aplicable, i també les que es consignen en el contracte, entre les quals s'han d'establir les següents:  
7.3.1 Acabament o esgotament de la consignació pressupostària.  
7.3.2 Acabament de les tasques consignades al lloc de l'empleat o empleada dins del projecte.  
7.3.3 Acabament del projecte.  
  
Vuitena. Informació sobre les dades recollides  
8.1. La Universitat de València és l'entitat responsable de les dades facilitades per les persones que es presenten a aquest procés selectiu. La informació rebuda es tractarà exclusivament per a les finalitats objecte de la convocatòria, així com, en el seu cas, la posterior gestió de personal, de conformitat amb el que disposa la normativa de protecció de dades vigent.  
Part de les dades poden ser publicats en el tauler oficial de la Universitat de València i en la pàgina web de la Secció de Gestió de la Investigació. A més, també se cediran als membres de la comissió avaluadora per a la valoració dels mèrits i la resolució de reclamacions plantejades, si s'escau.  
8.2. Les persones que desitgen accedir a l'expedient del procés selectiu i consultar dades d'altres persones aspirants, ho han de sol·licitar prèviament a la comissió avaluadora o al Servei de Recursos Humans (PAS), Secció de PAS-Invest.  
En aquesta sol·licitud s'han de comprometen a mantenir el deure de confidencialitat de les dades i a guardar-ne l'oportuna reserva, i només poden fer ús d'aquesta informació a l'efecte d'argumentar o plantejar una possible reclamació o al·legació.  
L'ús o divulgació d'aquestes dades fora dels casos esmentats pot implicar l'exigència de responsabilitats de conformitat amb la legislació vigent.  
8.3. Per a més informació sobre el tractament de les dades, es pot accedir a l'enllaç: http://go.uv.es/88bqyH6  
  
Novena. Recursos  
Contra aquesta resolució, que exhaureix la via administrativa, es pot interposar un recurs de reposició, davant el mateix òrgan que l'ha dictada, dins del termini d'un mes comptador a partir de l'endemà de la seua notificació o publicació, o un recurs contenciós administratiu, davant els òrgans de la jurisdicció contenciosa administrativa de la Comunitat Valenciana, dins del termini de dos mesos comptadors a partir de l'endemà de la seua notificació.  
Contra els actes de la comissió avaluadora, es pot interposar el recurs d'alçada que preveu la Llei 39/2015, d'1 d'octubre, del procediment administratiu comú de les administracions públiques.  
Així mateix, l'Administració, si escau, pot revisar les resolucions del tribunal d'acord amb l'esmentada norma.  
  
València, 24 de gener de 2023.- La rectora, p. d. (DOGV 30.05.2022), el gerent: Juan Vicente Climent Espí.  
  
  
  
ANNEX I  
Projecte: «Literatura y paisaje mediterráneo: aplicación de nuevas tecnologías para el diseño de rutas literarias. CPI-23-026». Cofinançat per l'Agència Estatal de Recerca - AEI -, pel Ministeri de Ciència i Innovació i per la Unió Europea - NextGenerationEU - Pla de Recuperació Transformació i Resiliència.  
  
  
Oferta pública d'un lloc de treball de tècnic/a mitjà/na de suport a la investigació.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Tècnic/a mitjà/na de suport a la investigació.  
Grup: A.  
Subgrup: A2.  
Complement de destinació: 18.  
Complement específic: E017.  
1.2. Jornada de treball: 30 hores setmanals.  
1.3. Funcions i tasques que s'han de desenvolupar:  
- Desenvolupament de l'app a les plataformes Android i iOS.  
- Cerca i integració dels elements de realitat augmentada i altres tecnologies basades en intel·ligència artificial utilitzades.  
- Integració dels continguts a la plataforma i estructura actual de la base de dades utilitzada i la seva ampliació.  
- Col·laborar en el desenvolupament de la pàgina web del projecte RuTIC.  
- Interacció amb l'equip de disseny de l'aplicació i pàgina web del projecte.  
1.4. Objecte i Període: Desenvolupament de l'app del projecte RuTIC a les plataformes Android i iOS.  
El contracte està determinat per la durada del projecte i la disponibilitat pressupostària.  
1.5. Requisits:  
1.5.1 Titulació: Grau en Enginyeria Informàtica:, o titulació equivalent.  
1.5.2 Anglès: Certificat de nivell C1, o titulació equivalent.  
1.5.3 Valencià: Certificat de nivell C1, o titulació equivalent.  
  
2. Barem  
2.1. Anys de serveis prestats en les diferents administracions públiques: fins a 0,5 punt per any acreditat, amb un màxim de 2 punts.  
  
2.2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
2.3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
- Experiència i/o coneixements demostrables en el desenvolupament d'aplicacions interactives i/o intel·ligència artificial.  
- Coneixements de la plataforma de desenvolupament Unity i eines de desenvolupament de webs.  
- Una altra formació complementària en el context de les tasques a fer.  
- Publicacions científiques, activitat predoctoral etc. al camp de tecnologies interactives i intel·ligència artificial, especialment relacionat amb el context del projecte.  
- Coneixements en desenvolupaments de webs.  
La Comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
  
3. Comissió avaluadora titular  
President: Alexandre Bataller Català, professor del Departament de Didàctica de la Llengua i la Literatura.  
Vocal 1: Juan Carlos Colomer Rubio, professor del Departament de Didàctica de les Ciències Experimentals i Socials.  
Vocal 2: Carmen Peiró Velert, professora del Departament de Didàctica de l'Educació Física, Artística i Música.  
Vocal 3: Jordi Joan Linares Pellicer, professor del Departament de Sistemes Informàtics i Computació de la Universitat Politècnica de València.  
Secretària: Maria José Garcia Folgado, professora del Departament de Didàctica de la Llengua i la Literatura.  
  
4. Comissió avaluadora suplent  
President: Agustín Reyes Torres, professor del Departament de Didàctica de la Llengua i la Literatura.  
Vocal 1: David Parra Monserrat, professor del Departament de Didàctica de les Ciències Experimentals i Socials.  
Vocal 2: Santiago Mengual Andrés, professor del Departament d'Educació Comparada i Història de l'Educació.  
Vocal 3: Alicia Martí Climent, professora del Departament de Didàctica de la Llengua i la Literatura.  
Secretària: Carmen Rodríguez Gonzalo, professora del Departament de Didàctica de la Llengua i la Literatura.  
  
Per a les comunicacions i qualsevol problema que puga sorgir, la comissió avaluadora té la seu al Departament de Didàctica de la Llengua i la Literatura, Facultat de Magisteri, de la Universitat de València.  
  
  
  
ANNEX II  
Projecte: «Literatura y paisaje mediterráneo: aplicación de nuevas tecnologías para el diseño de rutas literarias. CPI-23-027». Cofinançat per l'Agència Estatal de Recerca - AEI -, pel Ministeri de Ciència i Innovació i per la Unió Europea - NextGenerationEU - Pla de Recuperació Transformació i Resiliència.  
  
  
Oferta pública d'un lloc de treball de tècnic/a mitjà/na de suport a la investigació.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Tècnic/a mitjà/na de suport a la investigació.  
Grup: A.  
Subgrup: A2.  
Complement de destinació: 18.  
Complement específic: E017.  
1.2. Jornada de treball: 25 hores setmanals.  
1.3. Funcions i tasques que s'han de desenvolupar:  
- Disseny gràfic de l'aplicació, de la seva interfície, disseny conceptual dels elements gràfics del projecte.  
- Assistència a la recopilació de continguts, adaptació dels materials als formats i estils del projecte.  
- Cooperació en el desenvolupament de la pàgina web del projecte.  
- Interacció amb l'equip desenvolupador de l'aplicació de realitat augmentada del projecte.  
1.4. Objecte i Període: Desenvolupament de l'aparell gràfic i de l'aplicació del projecte RuTIC.  
El contracte està determinat per la durada del projecte i la disponibilitat pressupostària.  
1.5. Requisits:  
1.5.1 Titulació: Grau en Belles Arts, o en Grau en Enginyeria de Disseny Industrial i Desenvolupament de Productes, o en Grau en Disseny i Tecnologies Creatives, o titulació equivalent.  
1.5.2 Valencià: Certificat de nivell C1, o titulació equivalent.  
  
2. Barem  
2.1. Anys de serveis prestats en les diferents administracions públiques: fins a 0,5 punt per any acreditat, amb un màxim de 2 punts.  
2.2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
2.3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
- Cicles superiors amb grau en disseny.  
- Estudis superiors en disseny gràfic.  
- Portafoli amb treballs en disseny web, aplicacions etc.  
- Experiència i coneixements en disseny web i aplicacions per a dispositius mòbils.  
- Experiència en ús de programari específic de disseny 2D i 3D.  
- Una altra formació complementària en el context de les tasques a fer.  
- Experiència en prototipat d'aplicacions i web amb eines específiques (figma, mockups, etc.).  
- Experiència en desenvolupament d'interfícies responsive design.  
- Experiència i coneixement d'eines generatives basades en intel·ligència artificial.  
La Comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
3. Comissió avaluadora titular  
President: Alexandre Bataller Catala, professor del Departament de Didàctica de la Llengua i la Literatura.  
Vocal 1: Juan Carlos Colomer Rubio, professor del Departament de Didàctica de les Ciències Experimentals i Socials.  
Vocal 2: Carmen Peiro Velert, professora del Departament de Didàctica de l'Educació Física, Artística i Música.  
Vocal 3: Jordi Joan Linares Pellicer, professor del Departament de Sistemes Informàtics i Computació de la Universitat Politècnica de València.  
Secretària: Maria José Garcia Folgado, professora del Departament de Didàctica de la Llengua i la Literatura.  
  
4. Comissió avaluadora suplent  
President: Agustín Reyes Torres, professor del Departament de Didàctica de la Llengua i la Literatura.  
Vocal 1: David Parra Monserrat, professor del Departament de Didàctica de les Ciències Experimentals i Socials.  
Vocal 2: Santiago Mengual Andrés, professor del Departament d'Educació Comparada i Història de l'Educació.  
Vocal 3: Alicia Marti Climent, professora del Departament de Didàctica de la Llengua i la Literatura.  
Secretària: Carmen Rodríguez Gonzalo, professora del Departament de Didàctica de la Llengua i la Literatura.  
  
Per a les comunicacions i qualsevol problema que puga sorgir, la comissió avaluadora té la seu al Departament de Didàctica de la Llengua i la Literatura, Facultat de Magisteri, de la Universitat de València.  
  
  
  
ANNEX III  
Projecte: «Eficacia de las intervenciones basadas en virtudes: mecanismos específicos y comunes. CPI-23-029». Finançat per l'Agència Estatal de Recerca -AEI-, el Ministeri de Ciència i Innovació i per la Unió Europea a través del Fons Europeu de Desenvolupament Regional -FEDER-.  
  
Oferta pública d'un lloc de treball de tècnic/a mitjà/na de suport a la investigació.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Tècnic/a mitjà/na de suport a la investigació.  
Grup: A.  
Subgrup: A2.  
Complement de destinació: 18.  
Complement específic: E017.  
1.2. Jornada de treball: 21 hores setmanals.  
1.3. Funcions i tasques que s'han de desenvolupar:  
- Captació de la mostra i organització de les condicions experimentals.  
- Aplicació del protocol d'avaluació.  
- Aplicació del protocol experimental maneig i anàlisi de dades.  
- Redacció d'informes i articles científics.  
1.4. Objecte i Període: Organització d'experiments i aplicació de protocols.  
El contracte està determinat per la durada del projecte i la disponibilitat pressupostària.  
1.5. Requisits:  
1.5.1 Titulació: Grau de Psicologia, o titulació equivalent.  
1.5.2 Màster en Psicologia General Sanitària, o titulació equivalent.  
  
2. Barem  
2.1. Anys de serveis prestats en les diferents administracions públiques: fins a 0,5 punt per any acreditat, amb un màxim de 2 punts.  
2.2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
2.3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
- Nota mitjana en expedient acadèmic en grau i màster.  
- Formació o experiència investigadora al camp de la Psicologia Clínica i de la Salut.  
- Experiència en participació en projectes de recerca.  
- Formació en psicologia positiva i meditació.  
La Comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
  
3. Comissió avaluadora titular  
Presidenta: Inmaculada Montoya Castilla, professora del Departament de Personalitat, Avaluació i Tractaments Psicològics.  
Vocal 1: Ausiàs Josep Cebolla Martí, professor del Departament de Personalitat, Avaluació i Tractaments Psicològics.  
Vocal 2: Paula Samper Garcia, professora del Departament de Psicologia Bàsica.  
Vocal 3: Ladislao Salmeron González, professor del Departament de Psicologia Evolutiva i de l'Educació.  
Secretària: Rosa Maria Baños Rivera, professora del Departament de Personalitat, Avaluació i Tractaments Psicològics.  
  
4. Comissió avaluadora suplent  
President: Konstanze Schoeps, professor del Departament de Personalitat, Avaluació i Tractaments Psicològics.  
Vocal 1: Maja Ewa Wrzesien, investigadora del Institut d'Investigació en Polítiques de Benestar Social.  
Vocal 2: Pedro Rafael Gil Monte, professor del Departament de Psicologia Social.  
Vocal 3: Marta Miragall Montilla, professora del Departament de Personalitat, Avaluació i Tractaments Psicològics.  
Secretari: Ferran Suay Lerma, professor del Departament de Psicobiologia.  
  
Per a les comunicacions i qualsevol problema que puga sorgir, la comissió avaluadora té la seu al Departament de Personalitat, Avaluació i Tractaments Psicològics, Facultat de Psicologia i Logopedia, de la Universitat de València.  
  
  
  
ANNEX IV  
Projecte: «Novel particle accelerators based on carbon nanotube arrays. CPI-23-025» a càrrec del Programa per al suport de persones investigadores amb talent (Pla GenT), ajudes convocades per Resolució de 12 de desembre de 2018, de la Conselleria d'Educació, Investigació, Cultura i Esport (actual Conselleria d'Innovació, Universitats, Ciència i Societat Digital).  
  
Oferta pública d'un lloc de treball de tècnic/a mitjà/na de suport a la investigació.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Tècnic/a mitjà/na de suport a la investigació.  
Grup: A.  
Subgrup: A2.  
1.2. Dotació de l'ajuda: Segons l'establert a l'annex II, punt primer, apartat 5.A) de la Resolució de 12 de desembre de 2018, de la Conselleria d'Educació, Investigació, Cultura i Esport, per la qual es convoquen, per a l'exercici 2019, subvencions del Programa per al suport a persones investigadores amb talent - Pla GenT (DOGV 8463 / 14.01.2019)  
1.3. Jornada de treball: 35 hores setmanals.  
1.4. Funcions i tasques que s'han de desenvolupar:  
- En el marc del projecte NACANA, la persona contractada s'encarregarà del disseny i l'estudi de plasmes d'alta densitat basats en la ionització d'estructures d'estat sòlid, com ara xarxes de nanotubs de carboni.  
- Contribuir a la investigació de fonts coherents, compactes i de brillantor alta de raigs-X mitjançant l'excitació làser de plasmes d'alta densitat.  
1.5. Objecte i Període: Disseny de configuracions de plasmes d'alta densitat.  
El contracte està determinat per la durada del projecte i la disponibilitat pressupostària.  
1.6. Requisits:  
1.6.1 Titulació: grau en Enginyeria Tècnica Electrònica, o en Enginyeria Tècnica Industrial amb especialitat en electrònica, o grau en Física., o titulació equivalent.  
  
2. Barem  
2.1. Anys de serveis prestats en les diferents administracions públiques: fins a 0,5 punt per any acreditat, amb un màxim de 2 punts.  
2.2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
2.3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
Màster en Física, o titulació equivalent.  
Bon nivell d'anglès parlat i escrit.  
Bon coneixement d'electromagnetisme o física de plasmes.  
Coneixement de programació amb Python, C++, Matlab i Mathematica.  
La Comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
  
3. Comissió avaluadora titular  
President: Juan Pascual Martínez Pastor, professor del Departament de Física Aplicada i Electromagnetisme.  
Vocal 1: Javier Resta López, investigador del Institut Universitari de Ciència dels Materials.  
Vocal 2: Ana Cros Stotter, professora del Departament de Física Aplicada i Electromagnetisme.  
Vocal 3: Benito Gimeno Martínez, professor del Departament de Física Aplicada i Electromagnetisme.  
Secretària: Pascuala Garcia Martínez, professora del Departament d'Òptica i Optometria i Ciències de la Visió.  
  
4. Comissió avaluadora suplent  
Presidenta: Chantal M. Ferrer Roca, professora del Departament de Física Aplicada i Electromagnetisme.  
Vocal 1: Juan Francisco Sánchez Royo, professor del Departament de Física Aplicada i Electromagnetisme.  
Vocal 2: Jaume Segura García, professor del Departament d'Informàtica.  
Vocal 3: Abilio Candido Reig Escrivà, professor del Departament d'Enginyeria Electrònica.  
Secretària: M.ª Victoria Castillo Giménez, professora del Departament de Física Atòmica, Molecular i Nuclear.  
  
Per a les comunicacions i qualsevol problema que puga sorgir, la comissió avaluadora té la seu a l'Institut Universitari de Ciència dels Materials (ICMUV), de la Universitat de València.  
  
  
  
ANNEX V  
Projecte: «Mitigación de micotoxinas y productos de la reacción de Maillard (acrilamida y HMF) de tubérculos, cereales y productos derivados asistida por pulsos eléctricos. Evaluación de la exposición de la población valenciana. (MIMATEC X PEF). CPI-23-028». (AICO/2021/030). Subvencions a grups de recerca consolidats de la Conselleria d'Innovació, Universitats, Ciència i Societat Digital, convocades per Resolució de 20 de novembre de 2020.  
  
Oferta pública d'un lloc de treball de tècnic/a mitjà/na de suport a la investigació.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Tècnic/a mitjà/na de suport a la investigació.  
Grup: A.  
Subgrup: A2.  
Complement de destinació: 18.  
Complement específic: E017.  
1.2. Jornada de treball: 20 hores setmanals.  
1.3. Funcions i tasques que s'han de desenvolupar:  
- Valorar l'efecte del tractament amb PEF per reduir l'acrilamida i l'HMF en aliments.  
- Biomonitoritzar micotoxines, acrilamida, HMF i els seus metabòlits en orina, per investigar la correlació entre els nivells biològics i els de la ingesta a través de dades que es recolliran d'ingesta total.  
1.4. Objecte i Període: Determinar micotoxines, acrilamida i HMF en aliments i mostres biològiques.  
El contracte està determinat per la durada del projecte i la disponibilitat pressupostària.  
1.5. Requisits:  
1.5.1 Titulació: Grau en Ciència i Tecnologia dels Aliments, o titulació equivalent.  
  
2. Barem  
2.1. Anys de serveis prestats en les diferents administracions públiques: fins a 0,5 punt per any acreditat, amb un màxim de 2 punts.  
2.2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
2.3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
Màster en qualitat i seguretat alimentària, o titulació equivalent.  
Coneixement d'anglès.  
Experiència en la utilització de polsos elèctrics a l'extracció de compostos bioactius des d'aliments.  
Experiència en anàlisi cromatogràfica.  
La Comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
  
3. Comissió avaluadora titular  
President: Juan Carlos Moltó Cortés, professor del Departament de Medicina Preventiva i Salut Pública, Ciències de l'Alimentació, Toxicologia i Medicina Legal.  
Vocal 1: Emilia Ferrer Garcia, professora del Departament de Medicina Preventiva i Salut Pública, Ciències de l'Alimentació, Toxicologia i Medicina Legal.  
Vocal 2: Houda Berrada Ramdani, professora del Departament de Medicina Preventiva i Salut Pública, Ciències de l'Alimentació, Toxicologia i Medicina Legal.  
Vocal 3: Maria José Esteve Mas, professora del Departament de Medicina Preventiva i Salut Pública, Ciències de l'Alimentació, Toxicologia i Medicina Legal.  
Secretari: Jesus Blesa Jarque, professor del Departament de Medicina Preventiva i Salut Pública, Ciències de l'Alimentació, Toxicologia i Medicina Legal.  
  
4. Comissió avaluadora suplent  
Presidenta: Amparo Asunción Alegria Toran, professora del Departament de Medicina Preventiva i Salut Pública, Ciències de l'Alimentació, Toxicologia i Medicina Legal.  
Vocal 1: Matilde Merino Sanjuan, professora del Departament de Farmàcia i Tecnologia Farmacèutica i Parasitologia.  
Vocal 2: Ana Polache Vengut, professora del Departament de Farmàcia i Tecnologia Farmacèutica i Parasitologia.  
Vocal 3: Antonio Marcilla Díaz, professor del Departament de Farmàcia i Tecnologia Farmacèutica i Parasitologia.  
Secretari: Pedro V. Martínez Culebras, professor del Departament de Medicina Preventiva i Salut Pública, Ciències de l'Alimentació, Toxicologia i Medicina Legal.  
  
Per a les comunicacions i qualsevol problema que puga sorgir, la comissió avaluadora té la seu al Departamernt de Medicina Preventiva i Salut Pública, Ciències de l'Alimentació, Toxicologia i Medicina Legal, Facultat de Farmàcia, de la Universitat de València.  
  
  
  
ANNEX VI  
Projecte: «Comunicación hospedador-simbionte y su utilidad en el control biológico de plagas y de patógenos. CPI-23-022». Finançat per l'Agència Estatal de Recerca -AEI-, el Ministeri de Ciència i Innovació i per la Unió Europea a través del Fons Europeu de Desenvolupament Regional -FEDER-.  
  
Oferta pública d'un lloc de treball de tècnic/a de suport a la investigació.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Tècnic/a de suport a la investigació.  
Grup: C.  
Subgrup: C1.  
Complement de destinació: 16.  
Complement específic: E011.  
1.2. Jornada de treball: 20 hores setmanals.  
1.3. Funcions i tasques que s'han de desenvolupar:  
- Maneig de colònies d'insectes.  
- Purificació i anàlisi de DNA.  
- Microinjecció d'embrions.  
1.4. Objecte i Període: Cria controlada de colònies de mosquits i control de la presència d'endosimbionts.  
El contracte està determinat per la durada del projecte i la disponibilitat pressupostària.  
1.5. Requisits:  
1.5.1 Titulació: Cicle Formatiu de Grau Mitjà, especialitat laboratori, o titulació equivalent.  
  
2. Barem  
2.1. Anys de serveis prestats en les diferents administracions públiques: fins a 0,5 punt per any acreditat, amb un màxim de 2 punts.  
2.2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
2.3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
Màster i Doctorat en Ciències Biològiques.  
Curs de maneig d'animals d'experimentació.  
Experiència en treball previ al laboratori:  
- Tècniques de biologia molecular.  
- Maneig de poblacions d'insectes.  
- Manejament de microinjector.  
Coneixements d'anglès.  
Assistència a congressos i seminaris.  
Publicacions científiques relacionades amb el projecte.  
La Comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
  
3. Comissió avaluadora titular  
Presidenta: Emilia Matallana Redondo, professora del Departament de Bioquímica i Biologia Molecular.  
Vocal 1: Rosario Gil Garcia, professora del Departament de Genètica.  
Vocal 2: Oscar Manuel Vives Garcia, professor del Departament de Física Teòrica.  
Vocal 3: Carlos Garcia Ferris, professor del Departament de Bioquímica i Biologia Molecular.  
Secretari: David Martínez Torres, professor del Departament de Genètica.  
  
  
  
4. Comissió avaluadora suplent  
President: Santiago F. Elena Fito, professor de recerca del Consejo Superior de Investigaciones Científicas.  
Vocal 1: Joaquin Baixeras Almela, professor del Departament de Zoologia.  
Vocal 2: Maria José Carmona Navarro, professora del Departament de Microbiologia i Ecologia.  
Vocal 3: Francisco Silva Moreno, professor del Departament de Genètica.  
Secretària: Mireia Coscolla Devis, investigadora de l'Institut de Biologia Integrativa de Sistemes.  
  
Per a les comunicacions i qualsevol problema que puga sorgir, la comissió avaluadora té la seu a l'Institut de Biologia Integrativa de Sistemes (I2SYSBIO), de la Universitat de València.